**Haim Drukman**, eller **Chaim Druckman** (hebraisk חיים דרוקמן, født 15. november 1932 i Kuty i Polen, død 25. desember 2022 i Jerusalem), var en israelsk ortodoks rabbiner, politiker, medgrunnlegger av Gush Emunim og medlem av Knesset for Den nasjonalreligiøse parti (Mafdal). Han var ansett som den viktigste anfører av religiøs sionisme i Israel.

Liv og virke
------------

### Unge år

Chaim Druckman ble sendt til den jiddiskspråklige skolen *Jevsektsia* יֶבְסֶקְצְיָה som barn. Hans mors navn var Milkah. Etter at tyske tropper rykket inn i det som to år før var blitt del av sovjetisk Ukraina under andre verdenskrig, gjemte han seg sammen med foreldrene hjemme hos onkelen i en liten ikkejødisk by. Derfra flyktet foreldrene med ham til Czernowitz. De endte opp med å bo på et barnehjem, hvor foreldrene fikk visum til Palestinamandatet for sønnen, og sendte ham på kinderstransport. Han endte opp i Palestina som en del av aliyah i 1944, da poserende som barn av et annet foreldrepar. Senere, etter krigsslutt, ble han gjenforent med sine egentlige foreldre.[]

### I Palestina/Israel

Han studerte ved Aliyah Institute i Petah Tikwah, deretter ved Bne Akiva Yeshiva i *Kfar Haroeh* (כְּפַר הָרֹאֶ"ה). Deretter gikk han på Merkas HaRaw Kook Yeshiva i Jerusalem, hvor han ble student under Zvi Yehuda Kook. Han tjenestegjorde også i Israel Defense Forces i *Bnei Akiva Gar'in* (גרעין) i Nachal. 

I 1952 ble han medlem av den nasjonale ledelse for Bne Akiva Youth Association og representerte denne organisasjonen i USA fra 1955 til 1956.

Haim Drukman var sterk motstander av Camp David-avtalen.[]

Han var utnevnt til viseminister for tjenesteytelser for religionsutøvelsen den 11. august 1981. Han innehadde denne stillingen til den 2. mars 1982, hvoretter han arbeidet som en Rosh Yeshiva-leder i Yeshivat Or Ezion יְשִׁיבת אוֹר עֵץיון, som leder av ungdomsbevegelsen av *Bne Akiva* og som en yeshivot av Bne Akiva Gush Emunim.

Druckman var sterkt imot innføringen av sivilt ekteskap i Israel.

Drukman støttet sammensmeltningen av de tre konsepter av Israel; Det israelske jødiske folk (*Amiut Yehudit*) som holder israels Tora i Israels land (*Eretz Israel*). Denne overbevisning ledsaget ham gjennom hele livet, og manifesterte seg på forskjellige måter. Drukman deltok i et sedermåltid i det da nylig okkuperte Hebron i 1968, som etterhvert førte til grunnleggelsen av en israelsk bosetting i den byen. Han var på vei til Kiryat Arba i samme område da en palestiner i 1993 åpnet ild mot hans bil; han ble ikke rammet, men hans sjåfør døde. Han fikk tildelt beskyttelse fra Shin Bet inntil trusselnivået sank.

Drukman vat motstander av evakueringen av Yamit i 1982, og gikk så langt som å flytte dit med sin familie midlertidig, for å markere dette politisk. Han protesterte mot den israelske uttrekning fra Gazastripen i 2005. Han utstedte en kjennelse om at soldater måtte holde seg borte fra slike situasjoner hvis overhodet mulig, eller i ytterste fall nekte å adlyde ordre.

Drukman ståttet ikke det kontroversielle brev som israelske rabbinere skrev i desember 2010 der det ble oppfortret til at jøder mått unngå å leie hus fra arabere. Men han sa at det kunne væe tilfeller der dette likevel ville være det rette.

Drukman hadde en sterk innflytelse på mange israelere, særlig blant de religiøse sionister. Mannge av de tusener abv studenter på hans skoler skulle innta viktige roller i landets politiske, militære og utdannelsesmessige sekror, som for eksempel statsminister Naftali Bennett, Mossad-leder Yossi Cohen, general og politiker Benny Gantz og likudpolitiker Israel Katz.

Haim Drukman bodde i Merkaz Shapira med sin hustru Sarah, som var en av de første religiøse kvinner som tok eksamen som lege fra Det hebraiske universitetet i Jerusalem. De fikk ni barn, medregnet et adoptert, og mange barnebarn og oldebarn.

Han døde den 25. desember 2022, i en alder av 90 år, på Hadassah Medical Center i Jerusalem etter å ha blitt smittet med covid-19 to uker tidligere.

Referanser
----------

1. ↑   Knesset, «חה"כ חיים דרוקמן»[Hentet fra Wikidata]
2. 1 2 3  Klein, Zvika (25. desember 2022). «Rabbi Haim Drukman, Spiritual Leader of Religious Zionists, Dead At 90». *The Jerusalem Post*.
3. 1 2  Amar, Dvir (25. desember 2022). «Rabbi Chaim Druckman Dead at 90». *Israel National News*.
4. 1 2 3 4 5 6 7  Gross, Judah Ari (25. desember 2022). «Rabbi Chaim Druckman, Spiritual Leader of Political Religious Zionism, Dies At 90». *The Times of Israel*.
5. ↑  Gershom Gorenberg: *The Accidental Empire*. Time Books, Henry Holt & Co. 2006, s. 356.
6. ↑  Ian Lustick: *For the land and the Lord: Jewish fundamentalism in Israel*. Council on Foreign Relations, 1988, s. 63.
7. ↑  The Knesset: *Splits and mergers among parliamentary groups in the Knesset*, lest 26. mars 2022.
8. ↑  Tzvi Ben Gedalyahu: *Rabbi Druckman to Receive Israel Prize*. Israel National News, 7. mars 2012, lest 26. mars 2022.
9. ↑  deutschlandfunk.de. «Israel - Digitales Schlupfloch für Zivilehen» **(tysk)**. Besøkt 12. mai 2022.